**Az előterjesztést megtárgyalta:**

* Oktatási és Szociális Bizottság
* Jogi és Társadalmi Kapcsolatok Bizottsága
* Gazdasági és Városstratégiai Bizottság

*A határozati javaslatot törvényességi*

*szempontból megvizsgáltam:*

*/: Dr. Károlyi Ákos :/*

*jegyzői feladatokat ellátó aljegyző*

**ELŐTERJESZTÉS**

**Szombathely Megyei Jogú Város Közgyűlésének 2015. június 18-i ülésére**

**Javaslat köznevelési intézmények átszervezésére**

1. **Szakképző intézmények Nemzetgazdasági Minisztérium fenntartásába történő átkerülése**

A szakképzésről szóló 2011. évi CLXXXVII. törvény alapján a Klebelsberg Intézményfenntartó Központ (a továbbiakban: KLIK) által fenntartott szakképző intézmények 2015. július 1. napjával a Nemzetgazdasági Minisztérium (a továbbiakban: NGM) fenntartásába kerülnek át. A Kormány a Klebelsberg Intézményfenntartó Központ fenntartásában működő egyes szakképzési feladatot ellátó köznevelési intézmények fenntartóváltásával összefüggő intézkedésekről szóló 120/2015. (V.21.) Korm. rendelet (a továbbiakban: Rendelet) mellékleteiben határozta meg, hogy:

* 2015. június 1. napjával mely intézmények kerülnek a szakképzésért és felnőttképzésért felelős miniszter fenntartásába,
* mely intézmények maradnak a KLIK fenntartásában,
* 2016. július 1. napjával mely intézmények kerülnek a szakképzésért és felnőttképzésért felelős miniszter fenntartásába, továbbá
* rögzíti, hogy melyek azok az intézmények, amelyek – feladat megosztást követően – részben a KLIK, részben az NGM fenntartásában fognak működni.

1. Szombathely várost érintően, 2015. július 1. napjával a Nemzetgazdasági Minisztérium fenntartásába kerül:

* Hefele Menyhért Építő- és Faipari Szakképző Iskola(9700 Szombathely, Szent Márton utca 77.

telephelyei: 9700 Szombathely, Pálya utca 4.

9700 Szombathely, Sági út 3/A)

* Szombathelyi Műszaki Szakképző Iskola és Kollégium(9700 Szombathely, Petőfi Sándor u. 1.)

kollégiumi telephely: 9700 Szombathely, Ady Endre tér 2.

tagintézmény: Szombathelyi Műszaki Szakképző Iskola és Kollégium Gépipari Szakközépiskolája (9700 Szombathely, Rohonci út 1.)

Szombathelyi Műszaki Szakképző Iskola és Kollégium Savaria Szakképző Iskolája (9700 Szombathely, Hadnagy utca1.)

* Szombathelyi Kereskedelmi és Vendéglátói Szakképző Iskola és Kollégium (9700 Szombathely, Nagykar utca 3.)

1. Továbbra is a KLIK fenntartásában marad:

* Szombathelyi Művészeti Szakközépiskola(9700 Szombathely, Paragvári utca 77.)

1. 2016. június 30. napjáig a KLIK fenntartásában marad, 2016. július 1-vel a szakképzésért és felnőttképzésért felelős miniszter fenntartásába kerül:

* Aranyhíd Nevelési-Oktatási Integrációs Központ Egységes Gyógypedagógiai Konduktív Pedagógiai Módszertani Intézmény, Óvoda, Általános Iskola és Speciális Szakiskola (9700 Szombathely, Dózsa György utca 6.

tagintézmény (óvoda): 9700 Szombathely, Pázmány P. krt. 26/b

1. A Rendelet 4. számú melléklete rögzíti azokat az intézményeket, melyek – feladatmegosztást követően – részben a KLK, részben az NGM fenntartásában fog tovább működni. Ezek az intézmények:

* Horváth Boldizsár Közgazdasági és Informatikai Szakképző Iskola és Kollégium:
* aszékhelyintézmény (9700 Szombathely, Zrínyi Ilona utca 12.) és az intézmény telephelye (9700 Szombathely, Zrínyi Ilona utca 19.) az NGM fenntartásába kerül,
* a kollégiumi intézményegység (megtartva az intézmény eredeti OM azonosítóját) önálló intézményként a KLIK fenntartásában marad.
* Az Oladi Általános Iskola, Középiskola és Szakiskola:
* a Nyitra Utcai Általános Iskola tagintézmény (9700 Szombathely, Nyitra utca. 15.) külön nevesítésre került, mint a KLIK fenntartásában maradó intézményrész,
* az intézmény telephelye (9700 Szombathely, 11-es Huszár út 147.) az NGM fenntartásába kerül,
* a székhely intézmény (9700 Szombathely, Simon István u. 2-6.) mint NGM-KLIK megosztott fenntartásába kerülő intézményrész szerepel a Rendeletben.

Tájékoztatom a Tisztelt Közgyűlést, hogy a KLIK Szombathelyi Tankerülete a köznevelési intézmények átszervezése keretében kezdeményezte a székhelyintézmény 2015. július 1. napjával, oly módon történő megosztását, hogy

* a 9700 Szombathely, Simon I. utca 2-6. címen található szakiskola és általános iskola szétválasztása után az Oladi Általános Iskola, Középiskola és Szakiskola Oladi Általános Iskolája és Nyitra Utcai Általános Iskolai intézményegysége egy intézményként a KLIK fenntartásában működjön tovább,
* a szakképzésben érintett intézményegység pedig az NGM fenntartásába kerüljön.

A köznevelésről szóló 2011. évi CXC. törvény 74. § (4) bekezdése értelmében az általános iskola és a kollégium működtetéséről az Önkormányzatnak kell gondoskodnia.

*Előzőekre tekintettel 2015. július 1. napjától két intézmény vonatkozásában keletkezik Önkormányzatunknak működtetési kötelezettsége*:

* az Oladi Általános Iskola, Középiskola és Szakiskola általános iskolája (Simon és Nyitra), valamint
* a Horváth Boldizsár Közgazdasági és Informatikai Szakképző Iskola Kollégiuma vonatkozásában.

Javasolom a Tisztelt Közgyűlésnek, hogy a működtetői feladatok ellátásával a Szombathelyi köznevelési GAMESZ-t bízza meg. Erre tekintettel, 2015. július 1. napjával a két intézményből átkerülő technikai dolgozók létszámával, összesen 22 fővel növelni szükséges a Szombathelyi köznevelési GAMESZ létszám-előirányzatát.

A működtetés Önkormányzatunk számára előre láthatóan többlettámogatást nem igényel, az ehhez szükséges forrás a „KLIK által működtetett többcélú intézmények és kollégiumok működési hozzájárulása” terhére biztosítható.

A szakképző intézmények NGM-hez kerülése kapcsán:

* módosítani szükséges Szombathely Megyei Jogú Város Önkormányzata és a KLIK között létrejött vagyonkezelői szerződést,
* ezzel egyidejűleg vagyonkezelői szerződést szükséges kötni az NGM-el (szakképző centrumokkal).

A szakképzés keretében használt eszközökre vonatkozóan a KLIK - a szakképzésről szóló 2011. évi CLXXXVII. 92/A. § (8) bekezdése alapján - a Savaria Szakképzés-fejlesztési és Felnőttképzési Központ Nonprofit Kft-vel megállapodás kötött, melyet a Közgyűlés a 70/2013. (II.28.) és az 515/2013. (X.31.) Kgy. számú határozatával hagyott jóvá.

A szakképzés NGM-hez kerülésére tekintettel a szakképzést szolgáló vagyon használati jogára vonatkozóan az újonnan felálló szakképzési centrumoknak Önkormányzatunkkal, illetve a Savaria Szakképzés-fejlesztési és Felnőttképzési Központ Nonprofit Kft-vel kell (új) megállapodást kötnie.

Kérem a Tisztelt Közgyűlést hatalmazza fel a polgármestert, hogy a KLIK-el, valamint az NGM-el (szakképzési centrumokkal) kötendő vagyonkezelői szerződések vonatkozásában az egyeztetéseket lefolytassa.

1. **Szombathely Megyei Jogú Város Német Önkormányzatával vagyonkezelői szerződés megkötése**

Szombathely Megyei Jogú Város Közgyűlése a 159/2015. (IV.16.) Kgy. számú határozatában egyetértett azzal, hogy a 2015/2016. tanévtől kezdődően a Szombathelyi Reguly Antal Nyelvoktató Nemzetiségi Általános Iskola fenntartója és működtetője Szombathely Megyei Jogú Város Német Önkormányzata legyen. A Közgyűlés a fenti határozatában arról döntött, hogy ***az oktatásért felelős miniszter fenntartói jog átadására vonatkozó egyetértése esetén*** a Szombathelyi Reguly Antal Nyelvoktató Nemzetiségi Általános Iskola:

* 8729 hrsz. alatt található kizárólagos önkormányzati tulajdonban lévő 3692 m2 nagyságú - természetben Szombathely, Rákóczi Ferenc utca 79. szám alatti ingatlanvagyonát, valamint a
* 8727 hrsz. alatt található kizárólagos önkormányzati tulajdonban lévő 1085 m2 nagyságú - természetben Szombathely, Rákóczi Ferenc utca 77. szám alatti ingatlanvagyonát, továbbá
* az intézmény leltár szerinti ingó vagyonát

a 2015/2016. tanévtől kezdődően, 10 éves időtartamra Szombathely Megyei Jogú Város Német Önkormányzata részére ingyenesen használatba adja.

A Közgyűlés felkérte a polgármestert, hogy az ingyenes használatba adásra vonatkozó megállapodást az oktatásért felelős miniszter fenntartói jog átadására vonatkozó egyetértését követően terjessze a Közgyűlés elé.

Az Emberi Erőforrások Minisztériuma Szervezeti és Működési Szabályzatáról szóló 33/2014. (IX.16.) EMMI utasítás alapján a fenntartói jog átadására vonatkozó oktatásért felelős miniszteri jogkört a köznevelésért felelős államtitkár gyakorolja. A köznevelésért felelős államtitkár 27275-2/2015/KOIR iktatószámú 14. sorszámon hozott döntésével támogatta a Szombathelyi Reguly Antal Nyelvoktató Nemzetiségi Általános Iskola fenntartói jogának átadását a Szombathely Megyei Jogú Város Német Önkormányzata részére.

A Szombathelyi Reguly Antal Nyelvoktató Nemzetiségi Általános Iskola által használt ingatlan és ingó vagyon kezelője jelenleg a Szombathelyi Köznevelési GAMESZ arra tekintettel, hogy az intézmény működtetéséről Önkormányzatunk gondoskodott. Tekintettel arra, hogy 2015. szeptember 1. napjától a Szombathely Megyei Jogú Város Német Önkormányzata a Szombathelyi Reguly Antal Nyelvoktató Nemzetiségi Általános Iskolának fenntartója és működtetője is, javasolom a Tisztelt Közgyűlésnek, hogy az előzőekben jelzett ingatlan és ingó vagyont - az ingyenes használattal azonos időtartamra – adja a Szombathely Megyei Jogú Város Német Önkormányzata vagyonkezelésébe.

Az ingyenes használatot is szabályozó vagyonkezelési szerződés tervezete az előterjesztés mellékletét képezi. A vagyonkezelői szerződés mellékletei terjedelmükre tekintettel csak elektronikus formában kerülnek kiküldésre, melyek elérhetősége:

[www.szombathely.hu/E-Közgyűlés/E-Közgyűlés /](http://www.szombathely.hu/E-Közgyűlés/E-Közgyűlés%20/) aktuális/2015. Június havi Közgyűlés.

A működtetéssel összefüggésben a Szombathelyi Köznevelési GAMESZ a Szombathelyi Reguly Antal Nyelvoktató Nemzetiségi Általános Iskolában 5 fő technikai alkalmazottat (1 fő adminisztrátor, 1 fő gondnok, 3 fő takarító) foglalkoztat. A Szombathelyi Reguly Antal Nyelvoktató Nemzetiségi Általános Iskola arról tájékoztatott, hogy a feladatot a jövőben is az érintett dolgozókkal szeretnék ellátni, foglalkoztatásukat 2015. szeptember 1. napjától a Szombathelyi Reguly Antal Nyelvoktató Nemzetiségi Általános Iskola biztosítani kívánja.

Előzőek alapján a Szombathelyi Köznevelési GAMESZ létszám-előirányzatát 2015. augusztus 31. napjával 5 fővel, 155,8 főről 150,8 főre, kerekítve 156 főről 151 főre szükséges csökkenteni.

A működtetési kötelezettség megszűnése a Szombathelyi Reguly Antal Nyelvoktató Nemzetiségi Általános Iskola vonatkozásában, a Szombathelyi Köznevelési GAMESZ költségvetésében éves szinten mintegy 30 millió Ft megtakarítást eredményez.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat jóváhagyni szíveskedjék.

Szombathely, 2015. június „ ”

**/: Dr. Puskás Tivadar :/**

**I.**

**HATÁROZATI JAVASLAT**

**……../2015. (VI.18.) Kgy. számú határozat**

1. Szombathely Megyei Jogú Város Közgyűlése a „Javaslat köznevelési intézmények átszervezésére, jövőbeni működtetői feladatok ellátására” című előterjesztést megtárgyalta. A Közgyűlés egyetért azzal, hogy az Önkormányzat

* az Oladi Általános Iskola (9700 Szombathely Simon István u. 6.), valamint Nyitra utcai Általános Iskolai intézményegysége (9700 Szombathely, Nyitra u. 15.), továbbá
* a Horváth Boldizsár Kollégium (9700 Szombathely, Magyar u. 2.)

vonatkozásában fennálló működtetői feladatait 2015. július 1. napjától a Szombathelyi Köznevelési GAMESZ közreműködésével lássa el. A Közgyűlés a működtetés költségvetési fedezetét az intézmény költségvetésében biztosítja.

1. A Közgyűlés a Szombathelyi Köznevelési GAMESZ létszám-előirányzatát 2015. július 1. napjával 22 fővel, 133,8 főről 155,8 főre, kerekítve 134 főről 156 főre növeli.
2. A Közgyűlés felkéri a polgármestert és a jegyzőt, hogy a működtetéssel összefüggő költségvetési és létszám-előirányzat módosításról az Önkormányzat 2015. évi költségvetéséről szóló rendeletének soron következő módosításakor gondoskodjon.
3. A Közgyűlés kéri a Szombathelyi Köznevelési GAMESZ igazgatóját, hogy a Klebelsberg Intézményfenntartó Központ Szombathelyi Tankerületének igazgatójával egyeztetve a szükséges munkáltatói intézkedéseket tegye meg.
4. A Közgyűlés felkéri a polgármestert, hogy Klebelsberg Intézményfenntartó Központtal valamint a Nemzetgazdasági Minisztériummal, illetve a felálló szakképzési centrumokkal kötendő vagyonkezelői szerződések vonatkozásában az egyeztetéseket folytassa le, és terjessze azt a Közgyűlés elé.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyzői feladatokat ellátó aljegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály Vezetője,

Imréné Erényi Katalin, a Szombathelyi Köznevelési GAMESZ igazgatója /

**Határidő:** azonnal /az 1. és 3. pont vonatkozásában/

2015. július 1. /a 2. pont vonatkozásában/

költségvetési rendelet módosítása /a 4. pont vonatkozásában/

2015. október 31. /az 5. pont vonatkozásában/

**II.**

**HATÁROZATI JAVASLAT**

**……../2015. (VI.18.) Kgy. számú határozat**

1. Szombathely Megyei Jogú Város Közgyűlése a „Javaslat Szombathely Megyei Jogú Város Német Önkormányzatával vagyonkezelői szerződés megkötésére” című előterjesztést megtárgyalta. A Közgyűlés az Önkormányzat, valamint Szombathely Megyei Jogú Város Német Önkormányzata közötti vagyonkezelési szerződést az előterjesztés melléklete szerinti tartalommal jóváhagyja.
2. A Közgyűlés felhatalmazza a polgármestert, hogy az 1. pontban foglalt szerződést aláírja.
3. A Közgyűlés a Szombathelyi Köznevelési GAMESZ létszám-előirányzatát 2015. augusztus 31. napjával 5 fővel, 155,8 főről 150,8 főre, kerekítve 156 főről 151 főre csökkenti.
4. A Közgyűlés felkéri a polgármestert és a jegyzőt, hogy a létszámcsökkentéshez kapcsolódó előirányzat módosításról az Önkormányzat 2015. évi költségvetéséről szóló rendeletének soron következő módosításakor gondoskodjon.
5. A Közgyűlés kéri a Szombathelyi Köznevelési GAMESZ igazgatóját, hogy a Szombathelyi Reguly Antal Nyelvoktató Nemzetiségi Általános Iskola igazgatójával egyeztetve a szükséges munkáltatói intézkedéseket tegye meg.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyzői feladatokat ellátó aljegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Stéger Gábor a Közgazdasági és Adó Osztály vezetője

Lakézi Gábor, a Városüzemeltetési Osztály vezetője /

**Határidő:** azonnal /az 1. és 3. pont vonatkozásában/

2015. július 15. /a 2. pont vonatkozásában/

költségvetési rendelet módosítása /a 4. pont vonatkozásában/

2015. augusztus 31. /az 5. pont vonatkozásában/